Keskustan kansanedustaja Eeva Kalli kehuu uuden hallituskokoonpanon turvanneen kotihoidon säilymisen entisellään. ”Lopputulema olisi ollut toisenlainen, jos Kokoomus tai EK olisivat olleet päättämässä.”

Kotihoidon tuki. Keskustan kansanedustaja Eeva Kalli kehuu uuden hallituskokoonpanon turvanneen kotihoidon säilymisen entisellään. ”Lopputulema olisi ollut toisenlainen, jos Kokoomus tai EK olisivat olleet päättämässä.”

Kotihoidon tuki. Keskustan kansanedustaja Eeva Kalli kehuu uuden hallituskokoonpanon turvanneen kotihoidon säilymisen entisellään. ”Lopputulema olisi ollut toisenlainen, jos Kokoomus tai EK olisivat olleet päättämässä.”

Keskustalaispoliitikot iloitsevat tiedotteissaan hallituksen julkistamasta perhevapaauudistuksen mallista. Samalla keskustalaiset käyttävät uudistusta armotta entisen hallituskumppaninsa kokoomuksen hakkaamiseen ja ”oikeistosta” erottautumiseen.

Keskustan eduskuntaryhmän varapuheenjohtaja, kansanedustaja Eeva Kalli hehkuttaa hallituksen uudistuksen tuovan joustavuutta perheiden arkeen. Sen sijaan ”kokoomuksen ja EK:n johdolla lopputulos olisi ollut leikkaus”, hän toteaa jo tiedotteensa otsikossa.

Hän jatkaa asiasta tiedotteessaan. Kallin mukaan perhevapaauudistus on ”viimeisin osoitus siitä, miksi Keskustaa tarvitaan hallituksessa”.

Hän viittaa perhevapaauudistuksen malliin, jota Sipilän hallitus tavoitteli. Uudistus kaatui hallituksen sisäisiin ristiriitoihin, sillä kokoomus näki perhevapaauudistuksen työllisyystoimena ja ilmoitti hallituksen pyrkivän ”kustannusneutraaliin” uudistukseen. Keskustalle kotihoidontuen säilyttäminen ennallaan on olennaista, ja puolueen mukaan perhevapaauudistus voi myös maksaa.

LUE MYÖS Hallituksen hätkähdyttävä ristiriita paljastaa, missä Sanna Marinin todellinen haaste on

Nyt näin käykin, sillä alustavan arvion mukaan hallituksen malli lisäisi perhevapaiden kustannuksia noin sadalla miljoonalla eurolla vuodessa.

”Lopputulema olisi ollut toisenlainen, jos Kokoomus tai EK olisivat olleet päättämässä, kuten heidän viimeaikaisetkin kannanottonsa todistavat. Silloin uudistusta ei olisi tehty perheiden vaan talouden ehdoilla. Kotihoidontukea olisi leikattu tai ainakin pakkokiintiöity. Nyt se jatkuu nykymuotoisena”, Kalli sanoo.

Keskustan varapuheenjohtaja, kansanedustaja Petri Honkonen sanoo tiedotteessaan, että ”perheet voittivat kylmän työmarkkinapolitiikan”.

”Keskustalle perhevapaat ovat ennen kaikkea perhepolitiikkaa, eivät työllisyyspolitiikkaa”, Honkonen alleviivaa eroa kokoomukseen.

LUE MYÖS Professorien raportista paljastui huutava ristiriita: Sanna Marinin hallitus tekee myös työllisyyttä heikentäviä uudistuksia

Myös keskustan kansanedustaja Markus Lohi nostaa tiedotteessaan esiin kokoomuksen.

”Viime vaalikaudella perhevapaauudistus kaatui Kokoomuksen vaatimukseen, ettei uudistus saisi maksaa mitään. Isien kiintiön kasvattaminen olisi tällöin tapahtunut äitien kiintiötä leikkaamalla. Tämä ei Keskustalle käynyt. Uudistus olisi ollut tosiasiallinen heikennys perheille. Kävi selväksi, että Kokoomuksen kanssa ei oltaisi saatu aikaan sellaista uudistusta, joka olisi ollut perheille parannus. Siksi tästä tuli kynnyskysymys Keskustalle myös hallitusneuvotteluissa”, Lohi sanoo.

”Olen iloinen, että uudella hallituspohjalla uudistus onnistuttiin valmistelemaan perheiden ja lasten etu edellä.”

LUE MYÖS Kokoomus joutui rajuun mylläkkään, mutta Petteri Orpo myhäilee nyt tyytyväisenä

Kansanedustaja Mikko Kärnä (kesk) arvioi, että ”jos oikeisto-oppositio olisi ollut päättämässä, kotihoidontuki olisi romutettu”. Samoin keskustan kansanedustaja Mikko Kinnunen ”ihmettelee oikeiston näkemyksiä siitä, että perhevapaauudistus on tehtävä talouden ja työllisyyden ehdoilla”.

”Keskustalle uudistus on ennen muuta perhepolitiikkaa”, hän korostaa.

Jopa tiede- ja kulttuuriministeri Hanna Kosonen (kesk.) viittaa tiedotteessaan kokoomukseen. Kososen mukaan perhevapaiden uudistamiseen ”liittyy monenlaista painetta, sillä joidenkin mielestä uudistuksella pitäisi tavoitella työllisyyden kasvua”.

”Sanon suoraan, että perhevapaat eivät mitenkään voi olla pelkästään työllisyyskysymys. Lapsuus ja pienen lapsen vanhemmuus on ihmiselämässä korvaamattoman arvokasta aikaa”, ministeri linjaa.

LUE MYÖS: